Nous Rouberz sires de Tanlay et Marguerite ma fame facons savoir a touz cels qui verront cels presantes letres que un sestier de froment que la seignor de Quince la baie nos devoient chascun an de rante en lor granche de Marcauges, que nos por les ames de nos et de nos ancessors lor quitons et donons et otroions a toz iorz mais por faire le pain ou covant de cele abaie chascun an le ior de mon anniverssaire, et porce que ce soit ferme chose et estauble et en tesmoignance de ceste chose gie Rouberz devant diz a fait saeler cels presantes letres de mon seel et ce fu faict an lan de grace M CC L et VII ou mois de novembre.